Adres: Palmietvlei Plaas, Langs die R43, Romansriver, Wolseley, 7654, Wes-Kaap
The Riverstone House is 'n plattelandse selfsorgwebreek in 'n rustige area buite Wolseley. Die verblyf is ideaal vir gaste wat op soek is na 'n gesinswegbreek op werkende plaas, of 'n spesiale plek vir die bruid om voor te berei of na 'n wittebroodbestemming. Die plaas is naby bekroonde wynlandgoedere en is tussen die Breedekloof, Slanghoek, Wolseley en Tulbagh se wynroetes geleë.
Verblyf word in 'n eksklusiewe Huis, die FamTin en die CouplesPod aangebied. The Riverstone House het slaapplek vir 8 volwassenes en 2 klein kinders en beskik oor 4 slaapkamers, 2 badkamers en 'n ruim oopplan-kuierarea, -sitarea en -kombuis. Beide die onderdakstoepe bied lieflike uitsigte waar gaste die sonsopkoms en sonsondergang kan dophou. Die geluide van die Breerivier en die voëllewe dien as agtergrondmusiek.
Die FamTin is 'n moderne eenheid wat uit 2 vragskiphouers bestaan wat in 'n eenheid met slaapplek vir 4 omskep is en op die rand van die plaasdam geleë is. Hierdie eenheid is troeteldiervriendelik en het gratis WiFi. Die FamTin beskik oor 2 en suite-slaapkamers, elk met sy eie vleuel van die eenheid, met 'n binne- en buite-eetarea, 'n onderdakstoep en ingeboude braaigeriewe.
Die CouplesPod is ook by die plaasdam. Dit beskik oor 'n dubbelvragskiphouer met 'n onderdakstoep, ingeboude braaigeriewe en 'n houtvuurstofie binne. Daar is 'n koningingrootte-bed, 'n en suite-badkamer, sitarea, eetarea en 'n ten volle toegeruste kombuis.
Wanneer dit te warm raak, kan gaste lekker in die rivier gaan swem. Die Breerivier het ongelukkig nie 'n sterk stroom gedurende die somerseisoen nie weens die droogte.
The Riverstone House is 26 km vanaf Tulbagh, 16 km vanaf Ceres en 9 km vanaf Wolseley wat dit ideaal maak om buitelugaktiwiteite in die Witzenbergvallei te geniet. Wandel langs die plaaspaaie, besoek die ram en perd in die aangrensende veld, of verken die bekroonde wynplase in dié vallei.
5 uit 5van 2 resensies vir The Riverstone House
Palmietvlei Plaas, Langs die R43, Romansriver, Wolseley, 7654, Wes-Kaap
https://d288tngog90ix0.cloudfront.net/AAEAAQAAAAAAAAAAAAAA6dc6fbe920a6b77b9f7af4cafbf263e4a1d2d9fbf025c36d8f295e1cbb27a15de88bbfec1d7d6f4d5eb36e34ae214d38ed51?w=1440&h=960&fit=crop&auto=format Vanaf R1 500 per nag (vir 2 persone) 2 5 1 5 Palmietvlei Farm Off the R 43 Romansrivier 7654 Wes-Kaap 086 999 0018 14:00-19:00 10:00 -33.475802122214 19.17606858001